Document ID: /roh_data/filtered/fineweb-2-filterrobots_roh.jsonl.gz/11871

Il premi dal magasin «Back Journal» è vegnì surdà in sonda en l’hotel Adlon a Berlin. Cun el vegnan onurads dapi il 1987 ils pli innovativs manaschis da pasternaria da la Germania, l'Austria e la Svizra.
La tscherna vegn fatga d'ina giuria independenta. Perquai valia el sco pli grond premi da la branscha, uschia communitgescha la pasternaria Merz sezza.
Gia il 1998 aveva la pasternaria Merz gudagnà il Marktkieker. Cun il premi è la firma Merz la prima firma insumma che survegna il premi gia per la secunda giada.
RR novitads 15:00